Komission direktiivi 85/38/ETY, annettu 14 päivänä joulukuuta 1984, rehukasvien siementen pitämisestä kaupan annetun neuvoston direktiivin 66/401/ETY liitteiden I ja II muuttamisesta



Virallinen lehti nro L 016 , 19/01/1985 s. 0041 - 0042

Espanjank. erityispainos: Luku 03 Nide 33 s. 0113

Portugalink. erityispainos: Luku 03 Nide 33 s. 0113

Suomenk. erityispainos Alue 3 Nide 18 s. 0101

Ruotsink. erityispainos Alue 3 Nide 18 s. 0101



KOMISSION DIREKTIIVI, annettu 14 päivänä joulukuuta 1984, rehukasvien siementen pitämisestä kaupan annetun neuvoston direktiivin 66/401/ETY liitteiden I ja II muuttamisesta (85/38/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(), sellaisena kuin se on viimeksi muutettuna direktiivillä 82/287/ETY(), ja erityisesti sen 21 a artiklan sekä katsoo, että tieteellisen ja teknisen tietämyksen kehityksen perusteella direktiivin 66/401/ETY liitteitä I ja II olisi muutettava jäljempänä tarkoitetuista syistä, on tunnettua, että niittynurmikkalajikkeiden (Poa pratensis L.) tietyn tyypin lajikepuhtaus voidaan tarkastaa helpommin kuin muiden lajikkeiden; tämän vuoksi tälle tyypille vahvistetaan erityiset lajikepuhtauden toleranssitasot edellä mainitun direktiivin liitteessä II, niittynurmikkaan sovellettavia lajikepuhtautta koskevia vaatimuksia samoin kun menettelyä niiden täyttymisen tarkastamiseksi olisi muutettava siten, että eri lajiketyyppien mahdolliset eroavuudet poistuvat, viljelystarkastukselle annetaan viitteet kaikissa tapauksissa ja nykyinen varmentamiskäytäntö otetaan huomioon, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 66/401/ETY liitettä I seuraavasti: 1. Korvataan taulukon 2 kohdan ilmaisu "Poa spp:n apomiktiset, uniklonaaliset lajikkeet" ilmaisulla "4 kohdan kolmannen virkkeen toisessa osassa tarkoitetut Poa pratensis -lajikkeet". 2. Korvataan 4 kohdan toisessa virkkeessä ilmaisu "tai Poa spp:n apomiktiset, uniklonaaliset lajikkeet" ilmaisulla "tai Poa pratensiksen". 3. Lisätään 4 kohdan toisen virkkeen jälkeen seuraava: "Poa pratensiksella lajikkeesta selvästi poikkeavien kasvuston lajien kasvien lukumäärä saa olla enintään: P yksi 20 m2:ä kohti perussiementen tuotannossa, P neljä 10 m2:ä kohti varmennettujen siementen tuotannossa; sovittujen menettelyjen mukaisesti virallisesti "apomiktisiksi, uniklonaalisiksi lajikkeiksi" luokiteltujen lajikkeiden, joiden lajikkeesta selvästi poikkeavien kasvien lukumäärä on enintään kuusi 10 m2:ä kohti, katsotaan kuitenkin täyttävän edellä tarkoitetut vaatimukset varmennettujen siementen tuotannossa. Hakemuksesta jäsenvaltiolle voidaan myöntää noudattaen 21 artiklassa tarkoitettua menettelyä oikeus arvioida kyseisiin lajikkeisiin kuuluvien Poa pratensiksen siementen lajikepuhtautta koskevien vaatimusten täyttyminen myös muulla tavoin kuin liitteessä I olevan 6 kohdan mukaisesti suoritetun viljelystarkastuksen tulosten perusteella, kun liitteessä II vahvistettujen lajikepuhtautta koskevien vaatimusten mukaisuus on todistetusti varmistettu tarkoituksenmukaisella siementestauksella tai muulla sopivalla tavalla." 4. Poistetaan 4 kohdan viimeinen virke "ja Poa spp:n apomiktiset, uniklonaaliset lajikkeet". 2 artikla Muutetaan direktiivin 66/401/ETY liitettä II seuraavasti: 1. Korvataan I jakson 1 kohdan toisen virkkeen ensimmäisessä luetelmakohdassa "Poa ssp, apomiktiset, uniklonaaliset lajikkeet" ilmaisulla "liitteessä I olevan 4 kohdan kolmannen virkkeen toisessa osassa tarkoitetut Poa pratensis -lajikkeet". 2. Korvataan II jakson 1 kohdan ensimmäisessä virkkeessä "Poa spp:n apomiktiset, uniklonaaliset lajikkeet" ilmaisulla "liitteessä I olevan 4 kohdan kolmannen virkkeen toisessa osassa tarkoitetut Poa pratensis -lajikkeet". 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1986. Niiden on ilmoitettava tästä komissiolle ja muille jäsenvaltioille viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä joulukuuta 1984. Komission puolesta Poul DALSAGER Komission jäsen () EYVL N:o 125, 11.7.1966, s. 2298/66 () EYVL N:o L 131, 13.5.1982, s. 24